ทุนฮ่องกงซื้อหุ้นเพิ่มทุนมิลล์คอน
กรรมการบริษัท มิลล์คอนสตีลอินดัสทรีส์ เผย ทุนฮ่องกงซื้อหุ้นเพิ่มทุนมิลล์คอน
30 มิ.ย. 2553

กรรมการบริษัท มิลล์คอนสตีลอินดัสทรีส์ เผย ทุนฮ่องกงซื้อหุ้นเพิ่มทุนมิลล์คอน 
นางภิรมย์ เศาภายน  กรรมการบริษัท มิลล์คอนสตีลอินดัสทรีส์  (MILL) เปิดเผยว่า  บริษัท  Aero Sun Investments Limited  ซึ่งเป็นบริษัทที่ทำธุรกิจด้านการลงทุน ในกิจการที่มีการเติบโตในอนาคต  โดยลักษณะการดำเนินธุรกิจเป็น Private Investment ซึ่งมีผู้ถือหุ้นรายใหญ่มี กรรมการและเจ้าหน้าที่บริหาร คือ นาย  CHIANG, CHUI PING IDY  ซึ่งถือสัญชาติ  ฮ่องกง ได้เข้ามาซื้อหุ้นสรรหุ้นบุริมสิทธิเพิ่มทุน หมวด ก. จำนวน 20.34 ล้านหุ้น เป็นเงินรวมทั้งสิ้น  85.42 ล้านบาท  และ นายวรวิทย์ วงศ์ศรีรุ่งเรือง เป็นหนึ่งในผู้ถือหุ้นมิลล์ฯสัดส่วน 0.017% ได้ซื้อหุ้นบุริมสิทธิเพิ่มทุนอีก 8.23 ล้านหุ้น มูลค่า34.75 ล้านบาท 
ทั้งนี้ ที่ประชุมคณะกรรมการเมื่อวันที่ 28 มิ.ย.อนุมัติให้จัดสรรหุ้นบุริมสิทธิเพิ่มทุนหมวดก.จำนวน 28.57 ล้านหุ้น ในราคา 4.20 บาท ให้กับนักลงทุนทั้ง 2 คนข้างต้น   และเงินเพิ่มทุนดังกล่าวได้เข้าสู่บริษัทเรียบร้อยแล้ว  และเงินจำนวนนี้บริษัทจะนำไปให้บริษัทBRPซึ่งเป็นบริษัทย่อยไปซื้อทรัพย์สินลงทุนในโครงการ Green Mill ในราคา 2,900 ล้านบาท